《机宜职方见示三月十八日游船场见许公亭诗追惟文靖公之旧迹辄成四十言以继善声》
宋代·文彦博

文靖居留日，于兹事胜游。春塘虽有草，夜壑已无舟。

召伯昔所憩，魏人今再脩。不缘从众乐，争忍过西州。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。